Oδηγίες αυτοπροστασίας για γυναίκα | Life is
Oδηγίες αυτοπροστασίας για γυναίκα
27|12|2018 18:06
Απλές σκέψεις που μπορούν όμως...να σώσουν
Η έξαρση της βίας σε συνδυασμό με τη μικρότερη σωματική δύναμη των γυναικών, τις καθιστούν τα συχνότερα και ευκολότερα θύματα αυτού του αρνητικού φαινομένου.
• Αν πηγαίνεις για τζόκινγκ, να φροντίζεις πάντοτε να δένεις τα μαλλιά σου. Όχι μόνο διότι μπορούν σε μία δύσκολη στιγμή να σου εμποδίσουν την ορατότητα, αλλά και γιατί είναι εύκολο να τα αρπάξει κάποιος ο οποίος σχεδιάζει να σου επιτεθεί. Καλό θα είναι επίσης να μη φοράς ούτε ακουστικά καθώς επίσης και να ενημερώνεις ένα πρόσωπο για το χρονικό διάστημα στο οποίο θα απουσιάσεις, όπως και να επιλέγεις περιοχές όχι και τόσο απομακρυσμένες.
• Αν απουσιάσεις για ένα χρονικό διάστημα από το σπίτι (πχ, λόγω διακοπών), καλό είναι να ενημερώσεις έναν γείτονα για το διάστημα της απουσίας σου και να αφήσεις ένα φως ώστε να μην προδίδεις πως από το σπίτι απουσιάζουν όλοι.
• Για τις γυναίκες που χρησιμοποιούν αυτοκίνητο: καλό είναι να προσέχετε αν υπάρχει κάποιος μέσα στο αυτοκίνητο πριν μπείτε: είναι συνήθης τακτική του άνδρα βιαστή να κρύβεται στο πίσω κάθισμα και να επιτίθεται στη γυναίκα μόλις εκείνη μπει μέσα. Αν διαπιστώσεις πως κάποιο αυτοκίνητο σε ακολουθεί περίεργα, μην πας σπίτι αλλά στο πλησιέστερο αστυνομικό τμήμα της περιοχής.
• Η παρενόχληση από το τηλέφωνο είναι και αυτή συνηθισμένη στις γυναίκες. Υπάρχουν τρεις τρόποι με τους οποίους μπορεί μία γυναίκα να προστατευτεί: όταν ένας άνδρας την παρενοχλεί μέσω τηλεφώνου, είναι χρήσιμο να φωνάξει έναν άνδρα (πχ, Μιχάλη, έρχεσαι να μιλήσεις σε αυτό τον περίεργο στο τηλέφωνο;). Άλλος ένας τρόπος είναι να κρατήσεις μία σφυρίχτρα και να φυσήξεις δυνατά; το πιθανότερο είναι πως το πρόσωπο δε θα σε ενοχλήσει ξανά. Και η τρίτη λύση η οποία είναι αρκετά μπελαλίδικη, αλλά αξίζει για την ησυχία σας: αλλάξτε τον αριθμό του
• Απομάκρυνε από το σπίτι τα ψηλά δέντρα, τους θάμνους και την έντονη πρασινάδα. Όχι μόνο διότι κρύβουν τη θέα, αλλά γιατί μπορεί κάποιος να σκαρφαλώσει από αυτά και να εισχωρήσει ευκολότερα στο σπίτι.
αυτοπροστάσια